## Obvezatne upute broj DLS I - redoslijed izbornih radnji i tijek rokova

### NN 111/2005 (21.9.2005.), Obvezatne upute broj DLS I - redoslijed izbornih radnji i tijek rokova

# DRŽAVNO IZBORNO POVJERENSTVO

**2050**

Na temelju članka 10. stavka 3. i članka 30.
stavka 1. Zakona o izboru članova predstavničkih tijela jedinica lokalne i
područne (regionalne) samouprave (»Narodne novine«, br.
44/05 – pročišćeni tekst – dalje: Zakon), Državno izborno povjerenstvo
Republike Hrvatske propisuje

## OBVEZATNE UPUTE BROJ DLS I

### REDOSLIJED IZBORNIH RADNJI I TIJEK ROKOVA

1. Vlada Republike Hrvatske donijela je Odluku o
raspisivanju dopunskih izbora za pripadnike hrvatskog naroda u predstavničkim tijelima
jedinica lokalne samouprave, (Općinsko vijeće Općine Borovo i Općinsko vijeće
Općine Trpinja), Odluku o raspisivanju dopunskih
izbora za predstavnike nacionalnih manjina u predstavničkim tijelima jedinica
lokalne samouprave (Gradsko vijeće Grada Drniša, Općinsko vijeće Općine Lovas, Općinsko vijeće Općine Nijemci i Općinsko vijeće
Općine Tovarnik – za sva navedena vijeća za
predstavnika srpske nacionalne manjine) i Odluku o raspisivanju ponovljenih
izbora za predstavnika ukrajinske nacionalne manjine u Gradu Slavonskom Brodu
dana 15. rujna 2005. koje su stupile na snagu danom objave u »Narodnim
novinama«, broj 111/05 od 21. rujna 2005.

**Izbori će
se održati u nedjelju 23. listopada 2005**.

2. Rokovi teku od

**22. rujna
2005. u 00:00 sati.**

3. Prijedlozi lista kandidata za članove
predstavničkih tijela jedinica lokalne i područne (regionalne) samouprave
moraju prispjeti nadležnom izbornom povjerenstvu u roku 12 dana od dana
raspisivanja izbora, dakle do

**3.
listopada 2005. do 24:00 sata**

(članak 18. stavak 1. Zakona).

4. Nadležno gradsko odnosno općinsko izborno
povjerenstvo sastavit će i u javnim glasilima objaviti sve pravovaljano
predložene liste kandidata kao i zbirnu listu, i to u roku 48 sati od isteka
roka propisanog za postupak kandidiranja i podnošenja lista, dakle do

**5.
listopada 2005. do 24:00 sata**

(članak 20. Zakona).

5. Izborna promidžba počinje od dana objave
zbirne kandidacijske liste i traje zaključno do 24
sata prije održavanja izbora, dakle od

**6.
listopada 2005. od 00:00 sati do**

**21.
listopada 2005. do 24:00 sata**

(članak 22. stavak 2. Zakona).

6. Zabrana izborne promidžbe (izborna šutnja),
kao i objavljivanja prethodnih rezultata ili procjene rezultata izbora traje u
tijeku cijelog dana koji prethodi danu održavanja izbora, kao i na dan održavanja
izbora do zaključno 21.00 sat, dakle od

**22.
listopada 2005. od 00:00 sati do**

**23.
listopada 2005. do 19:00 sati**

(članak 24. stavak 1. Zakona).

7. Nadležno gradsko odnosno općinsko izborno
povjerenstvo objavit će koja su biračka mjesta određena, s naznakom koji birači
imaju pravo glasovati na pojedinim biračkim mjestima, najkasnije osam dana
prije dana održavanja izbora, dakle do

**14.
listopada 2005. do 24:00 sata**

(članak 37. stavak 2. Zakona).

8. Nadležno gradsko odnosno općinsko izborno
povjerenstvo mora imenovati članove i zamjenike članova biračkih odbora
najkasnije pet dana prije dana održavanja izbora, dakle do

**17.
listopada 2005. do 24:00 sata**

(članak 36. stavak 6. Zakona).

9. Glasovanje traje neprekidno

**23.
listopada 2005. od 7:00 do 19:00 sati.**

Biračko mjesto se zatvara u 19:00 sati. Biračima
koji su se zatekli na biračkom mjestu omogućit će se glasovanje i nakon 19 sati

(članak 43. stavak 1. Zakona).

10. Birački odbor mora dostaviti zapisnik o svom
radu s ostalim izbornim materijalom nadležnom izbornom povjerenstvu najkasnije
u roku od 12 sati od zatvaranja birališta, dakle do

**24.
listopada 2005. do 7:00 sati**

(članak 49. Zakona).

11. Nadležna gradska odnosno općinska izborna
povjerenstva utvrdit će rezultate glasovanja na biračkim mjestima na svom
području najkasnije u roku od 24 sata od zatvaranja birališta, dakle do

**24.
listopada 2005. do 19:00 sati**

(članak 50. stavak 1. Zakona).

12. Kad nadležno izborno povjerenstvo utvrdi
rezultate glasovanja, odmah će objaviti rezultate izbora sukladno zapisniku o
radu izbornog povjerenstva

(članak 53. Zakona).

13. Zaštita izbornog prava ostvaruje se u skladu
s odredbama članka 55. do članka 62. Zakona.

Klasa: 013-03/05-03/08

Urbroj: 599-05-01

Zagreb, 21. rujna 2005.

Predsjednik

**Branko Hrvatin, dipl. iur**., v. r.

Uputa, NN 111/2005-2050